section_heading: Karijera
paragraph_text: Del radi kao preprodavač na tržnici te vodi vlastitu tvrtku - Trotters Independent Traders (T.I.T.) - iako obično iz kofera ili iz pozadine svog žutog Reliant Regala. Sa svojim neprekidnim shemama "kako se obogatiti preko noći" i postojanom vjerom u vlastite sposobnosti da će prodati bilo što bilo kome, Del upliće 'tvrtku' (ili obiteljski posao, kako ga on naziva) u razne vrste nevjerojatnih situacija. Delovu poslovnu oštroumnost vjerojatno je najbolje opisao Rodney u epizodi "Mother Nature's Son". Kad je Del bio u depresiji zbog financijske situacije, Rodney kaže: "Stari Derek Trotter je mogao namirisati petaka u povjetarcu. Znali su reći da, kad bi Del Boy upao u zmijsko leglo, izašao bi iz njega noseći cipele od zmijske kože".